

**ИБРАЕВА Жанна Нуржановна,**

**"Жас Дарын-3” бастауыш мектебінің бастауыш сынып мұғалімі.**

**Шымкент қаласы**

**АҚЫЛДЫ БОЛУ – БІЛІМДІ БОЛУ МЕН МЕРЕЙЛІ МАҚСАТТАРДЫҢ БИІК ШЫҢЫ**

Білім – адам баласының қол жеткізген сан ғасырлық ұлы игіліктерінің бірі. Білімді болу – алдымызда тұрған үлкен белестеріміз бен мақсаттарымыздың биік шыңы. Біліммен сусындалу арқылы адамзат рухани тұрғыда көптеген жетістіктерге қол жеткізеді. «Бәсекеге қабілетті болу үшін, біз жоғары, білімді ұлт болуымыз қажет». Білімге ие болу жас ұрпақтың қолында тұрған қазіргі таңның өзекті мәселелерінің бірі.

Ал білімге ие болу үшін біз ақпаратты ең алдымен кітаптан аламыз. «Кітап – алдыңғы ұрпақтың кейінгі ұрпаққа қалдырған өсиеті» - Ғабит Мүсірепов. Даналықтың иесі – кітап, дұрыс жолға жетелейтін жол-кітап, рухани жан азығын жеткізетін алапат күш – кітап. Дегенмен қазіргі таңда балалар мен жасөспірімдер арасында кітап оқу қаншалықты маңызды? Не дегенмен заман ілегіне теледидар, сонымен қатар ғаламтор иелік ете бастады. Бұлар адамзат өміріне кітаптан кейін келген дүние емес пе?

Иә, бұл сөздің жаны бар. Себебі басты рухани байлық – кітапта. Кітап ғаламтордан уақыт тұрғысынан алғанда ұтылуы мүмкін, бірақ адамға дайын ақпараттарды ұсынушы емес, терең сезімге, өзіндік ойлауға үйрете отырып, білім береді. Адамды ізденімпаздыққа жетелейді, ой-өрісін ұштайды. «Кітап – заманалар толқынында тербетіліп, үстіндегі қымбат қазынасын ұрпақтан – ұрпаққа жеткізіп келе жатқан ой кемесі». «Кітап дегеніміз – қоғам. Жақсы кітап жақсы қоғам тәрізді сезім мен санаңды нұрландырады, көркейтеді. Сен қай кітаптарды оқығаныңды айтшы, мен сенің кім екеніңді айтып берейін», – дейді Н. И. Пирогов.

**«Кітап оқудың маған тигізген пайдасын сіздерге айтып жеткізе алмас едім», дегені ұмытылған жоқ ұлт ақын ағартушы Мағжан Жұмабаевтың. Ұлы ойшылдардың осы айтқандарынан-ақ кітаптың ұлы құдырет екенін аңғарамыз. Достар, «Артық білім кітапта, Ерінбе оқып көруге», – деп ұлы ақынымыз Абай жырлағандай ерінбей білім алуға асығайық. Бар білімнің патшасын тек кітаптан ғана таба алатынымызды ұмытпайық**

Оқушыларымда осы ұстанымды ұстайды. Кітап оқып,түрлі сайыстарға жиі қатысамыз. Білім негізі - Бастауышта екенін білеміз. Сондықтан балалардың қызығушылығын арттырып, үнемі сайыстарға, жобаларға, түрлі додаларға қатыстырып тұрамын. «Бүгінгі еңбек – ертеңгі жеңіс» деген ұғымды бойына сіңіріп өскен бала үнемі ізденісте болуды, еңбек етуді ұмытпайды. Менің оқушыларымның жеткен жетістіктерін мына суреттерден байқауға болады.









